[{"text_idx": "#000016", "text": "Cyfarfu'r Gweinidog a\u0302'r Is-ganghellor, Yr Athro John Hughes, staff uwch a myfyrwyr sy'n astudio yn y Ganolfan. Bu'r Gweinidog hefyd i arddangosfa o waith myfyrwyr sy'n graddio gyda BSc mewn Dylunio a Thechnoleg gyda Statws Athro Cymwysedig ac a fydd yn symud ymlaen i ddysgu mewn ysgolion uwchradd ledled Cymru a thu hwnt o fis Medi 2015."}, {"text_idx": "#000019", "text": "Meddai Huw Lewis, y Gweinidog Addysg, \u201cDwi\u2019n llongyfarch Prifysgol Bangor ar eu hymchwil bresennol ym maes ymwybyddiaeth ofalgar, a sut y gellir ei ddefnyddio yn y cwricwlwm. Mae hwn yn faes diddorol gyda llawer o fanteision posibl o ran iechyd emosiynol a lles ein dysgwyr, a dwi\u2019n edrych ymlaen at weld y darganfyddiadau llawnach yn y dyfodol.\u201d"}, {"text_idx": "#000021", "text": "\"Mae tystiolaeth ddechreuol hefyd o welliannau ym mherfformiad academaidd disgyblion - mae'r rhain efallai'n deillio o well gallu i ymdopi a\u0302 straen a phryder drwy ymwybyddiaeth ofalgar. Drwodd a thro, mae hyfforddiant mewn ymwybyddiaeth ofalgar yn dangos potensial cryf i hybu datblygiad hunan-reolaeth a lles mewn plant a rhai'n eu harddegau gydag effeithiau ataliol hir-dymor o bosibl."}, {"text_idx": "#000022", "text": "Yn ogystal a\u0302 chael golwg gyffredinol ar ddarganfyddiadau ymchwil ar ymwybyddiaeth ofalgar mewn ysgolion, roedd ymweliad y Gweinidog yn cynnwys sylwadau gan athrawon a disgyblion cynradd ac uwchradd ar eu profiad eu hunain o ddysgu ac addysgu ymwybyddiaeth ofalgar mewn ysgol. Mae'r cwestiynau sy'n deillio o dystiolaeth yr ymchwil a'r sylwadau a gafwyd yn ymwneud a\u0302'r camau nesaf i ymwybyddiaeth ofalgar mewn addysg Gymreig. Mae'r rhain yn cynnwys y potensial i weithredu'r cynllun yn arbrofol ledled y wlad, datblygu cysylltiadau agosach rhwng ymchwilwyr ymwybyddiaeth ofalgar a llunwyr polisi addysg, a sicrhau bod ymwybyddiaeth ofalgar yn cael ei weithredu mewn ysgolion gyda chywirdeb a ffyddlondeb."}]